Gregor V. (pápež)

Gregor V. (vlastným menom Bruno z Kärntenu, * 972 – † 18. február 999, Rím, Taliansko) bol 138. pápež, prvý nemecky hovoriaci.Richard P. McBrien, Lives of the Popes: The Pontiffs from St. Peter to Benedict XVI, (HarperCollins Publishers, 2000), 138. Pápežský úrad zastával od apríla 996 do svojej smrti.

 Životopis 
Narodil sa ako tretí syn korutánskeho vojvodu Ota z Wormsgau a Judity z Kärntenu. Bol pravnukom cisára Otta I. Veľkého. Podľa legendy sa narodil v Stainachu (dnešné Štajersko v Rakúsku).Hansmartin Schwarzmaier: Von Speyer nach Rom - Wegstationen und Lebensspuren der Salier Thorbecke, Sigmaringen 1991, ISBN 3-7995-4132-2

Študoval vo Wormse u mainzského arcibiskupa Willigia, ďalším z jeho učiteľov bol Ján Philagathos. Potom čo bol krátko činný vo Wormse ako kaplán sprevádzal ako kráľov dvorný kaplán cisára Otta III. Na ceste do Ríma. Po smrti Jána XV. bol vo veku iba 24 rokov menovaný svojím bratancom Otom III., vnukom Otta Veľkého, pápežom, čím sa stal jedným z najmladších pápežov v histórii. Ešte v tom istom mesiaci (21. mája 996) stihol korunovať Otta III. za cisára.Medieval Germany: An Encyclopedia, Ed. John M. Jeep, (Garland Publishing, Inc., 2001), 961.

Gregor V. sa od svojich predchodcov odlišoval vzorným spôsobom života. Pretože sa blížil koniec tisícročia, s čím bolo v tom čase rozšírených veľa povier a strach pred koncom sveta a Božím trestom, bola v neho vkladaná veľká nádej.

Rímska šľachta však bola nespokojná s pápežom verným cisárovi. Keď v roku 997 opustil Rím, menovala v spolupráci s Byzanciou Gréka Jána Philagata protipápežom Jánom XVI. Gregor utiekol do Pavie, vrátil sa v roku 998 späť, pretože cisár Philagata prepadol, mučil, donútil potupne kráčať Rímom na oslovi a uvrhol do väzenia do konca života.

Keď sa francúzsky kráľ Róbert II. bez pápežského súhlasu oženil so svojou vzdialenou príbuznou, uvalil na celú krajinu prvý interdikt v dejinách.Eleanor Shipley Duckett, Death and Life in the Tenth Century, (University of Michigan Press, 1988), 130.

Zomrel na maláriu 18. februára 999 v Ríme. Je pochovaný v chráme sv. Petra v Vatikáne po boku Otta II.

 Referencie 

 Pozri aj 

 Zoznam kardinálov vymenovaných Gregorom V.

 Iné projekty 

 Externé odkazy 
 Životopis na Enciclopedia Treccani

 Zdroj 

Kategória:Narodenia v 972
Kategória:Úmrtia 18. februára
Kategória:Úmrtia v 999
Kategória:Nemeckí pápeži
Kategória:Sálska dynastia
Kategória:Pochovaní v bazilike svätého Petra